CELEX: 32021R0862
Language: el
Date: 2021-05-28 00:00:00
Title: Κανονισμός (ΕΕ) 2021/862 της Επιτροπής της 28ης Μαΐου 2021 για την τροποποίηση του κανονισμού (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου σχετικά με τα λιπάσματα, με σκοπό τη συμπερίληψη ενός νέου τύπου λιπασμάτων ΕΚ στο παράρτημα I (Κείμενο που παρουσιάζει ενδιαφέρον για τον ΕΟΧ)

31.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 190/74
               
            
         ΚΑΝΟΝΙΣΜΟΣ (ΕΕ) 2021/862 ΤΗΣ ΕΠΙΤΡΟΠΗΣ
         της 28ης Μαΐου 2021
         για την τροποποίηση του κανονισμού (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου σχετικά με τα λιπάσματα, με σκοπό τη συμπερίληψη ενός νέου τύπου λιπασμάτων ΕΚ στο παράρτημα I
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τα λιπάσματα (1), και ιδίως το άρθρο 31 παράγραφος 1,
         Εκτιμώντας τα ακόλουθα:
         
                     (1)
                  
                  
                     Ο κατασκευαστής του υδατικού διαλύματος μυρμηκικού καλίου υπέβαλε μέσω των σουηδικών αρχών αίτηση στην Επιτροπή για να συμπεριλάβει την εν λόγω ουσία ως νέο τύπο λιπάσματος στο παράρτημα I του κανονισμού (ΕΚ) αριθ. 2003/2003. Έχει αναπτυχθεί υδατικό διάλυμα μυρμηκικού καλίου για την καλύτερη απορρόφηση του καλίου από τα φύλλα φυτών με υψηλή ανάγκη για το εν λόγω κύριο θρεπτικό συστατικό, όπως τα φρούτα και τα λαχανικά.
                  
               
                     (2)
                  
                  
                     Το υδατικό διάλυμα μυρμηκικού καλίου, όπως ορίζεται στο παράρτημα I του παρόντος κανονισμού, πληροί τις απαιτήσεις που προβλέπονται στο άρθρο 14 του κανονισμού (ΕΚ) αριθ. 2003/2003. Επομένως, θα πρέπει να συμπεριληφθεί στον κατάλογο των τύπων λιπασμάτων ΕΚ του παραρτήματος I του εν λόγω κανονισμού.
                  
               
                     (3)
                  
                  
                     Επομένως, ο κανονισμός (ΕΚ) αριθ. 2003/2003 θα πρέπει να τροποποιηθεί αναλόγως.
                  
               
                     (4)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 32 του κανονισμού (ΕΚ) αριθ. 2003/2003.
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΚ) αριθ. 2003/2003 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 28 Μαΐου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 304 της 21.11.2003, σ. 1.
      
      
         
            ΠΑΡΑΡΤΗΜΑ
            Το παράρτημα I του κανονισμού (ΕΚ) αριθ. 2003/2003 τροποποιείται ως εξής:
            
                         
                     
                     
                        Στον πίνακα στο τμήμα Γ.1, μετά την καταχώριση 7 προστίθεται η ακόλουθη εγγραφή:
                        
                           
                                       «8
                                    
                                    
                                       Υδατικό διάλυμα μυρμηκικού καλίου
                                    
                                    
                                       Προϊόν που λαμβάνεται από την αντίδραση υδροξειδίου του καλίου, φορμαλδεΰδης, βουτυραλδεΰδης και μυρμηκικού οξέος ακολουθούμενη από διαχωρισμό και εξάτμιση
                                    
                                    
                                       50 % μυρμηκικό κάλιο
                                       28 % K2O
                                       Κάλιο εκφραζόμενο ως υδατοδιαλυτό K2O
                                       27 % μυρμηκικό
                                    
                                    
                                        
                                    
                                    
                                       Υδατοδιαλυτό οξείδιο του καλίου»